open-index/open-wikipedia-markdown huggingface dataset:
মেহের বিজ

**মেহের বিজ** (জন্ম: বৈশালী সহদেব; ২২ সেপ্টেম্বর ১৯৮৬) হলেন একজন ভারতীয় চলচ্চিত্র ও টেলিভিশন অভিনেত্রী। তিনি নাট্যধর্মী *[[বজরঙ্গি ভাইজান]]* (২০১৫) ও সঙ্গীতধর্মী *[[সিক্রেট সুপারস্টার]]* (২০১৭) চলচ্চিত্রে পার্শ্ব চরিত্রে অভিনয় করেন, দুটি চলচ্চিত্রই সর্বকালের সর্বাধিক আয়কারী ভারতীয় চলচ্চিত্র তালিকায় স্থান করে নিয়েছে। দ্বিতীয় চলচ্চিত্রটির জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন, এবং আরও অসংখ্য পুরস্কার অর্জন করেন। চলচ্চিত্রের পাশাপাশি তিনি *কিস দেশ মেঁ হ্যায় মেরা দিল* ও *প্রীত সে বাঁধি ইয়ে ডোরি রাম মিলায়ি জোড়ি* টেলিভিশন ধারাবাহিকে অভিনয় করেছেন।

## প্রারম্ভিক জীবন
মেহের বিজ ১৯৮৬ সালের ২২শে সেপ্টেম্বর নতুন দিল্লিতে জন্মগ্রহণ করেন। তার পারিবারিক নাম বৈশালী সহদেব। তার দুই ভাই পীযূষ সহদেব ও গিরীশ সহদেব দুজনেই টেলিভিশন অভিনেতা। ২০০৯ সালে তিনি অভিনেতা মানব বিজের সাথে বিবাহ বন্ধনে আবদ্ধ হন।

## কর্মজীবন
২০০৩ সালে তিনি অনুরাগ বসু পরিচালিত *সায়া* চলচ্চিত্র ক্ষণিক চরিত্রে অভিনয় করেন। এরপর তাকে *লাকি: নো টাইম ফর লাভ* (২০০৬) চলচ্চিত্রে পার্শ্ব ভূমিকায় দেখা যায়। একই বছর তিনি ডিডি ন্যাশনালের *স্ত্রী তেরি কাহানি* ধারাবাহিক অভিনয় করেন। ২০০৯ সালে তিনি স্টার প্লাসের *কিস দেশ মেঁ হ্যায় মেরা দিল* টেলিভিশন ধারাবাহিকে এবং ২০১০ সালে জিটিভির *প্রীত সে বাঁধি ইয়ে ডোরি রাম মিলায়ি জোড়ি* টেলিভিশন ধারাবাহিকে অভিনয় করেন।

তিনি ২০১৫ সালে কবির খান পরিচালিত নাট্যধর্মী *[[বজরঙ্গি ভাইজান]]* চলচ্চিত্রে অভিনয় করে খ্যাতি অর্জন করেন। পরের বছর তিনি পাঞ্জাবি ভাষার *অরদাস* ও হিন্দি ভাষার *তুম বিন ২* চলচ্চিত্রে অভিনয় করেন। ২০১৭ সালে তিনি অদ্বৈত চন্দনের সঙ্গীতধর্মী *[[সিক্রেট সুপারস্টার]]* (২০১৭) চলচ্চিত্রে পার্শ্ব চরিত্রে অভিনয় করে সমাদৃত হন। *[[বলিউড হাঙ্গামা]]*র তরণ আদর্শ লিখেন, "মেহের অসাধারণ এবং তার অভিনয় চরিত্রটিকে [নাম চরিত্র] ফুটিয়ে তুলতে অন্যতম ভূমিকা রেখেছে।"  এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার, আইফা পুরস্কার, জি সিনে পুরস্কার ও স্ক্রিন পুরস্কার অর্জন করেন।

২০২০ সালে তাকে ভিকি কৌশল ও ভূমি পেডনেকরের সাথে *ভূত - পার্ট ওয়ান: দ্য হন্টেড শিপ* চলচ্চিত্রে দেখা যায়। এই বছর তিনি নীরজ পাণ্ডে পরিচালিত হটস্টারের *স্পেশাল ওপিএস* চলচ্চিত্রে একজন গোয়েন্দা চরিত্রে অভিনয় করেন।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:দিল্লির অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার বিজয়ী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:দিল্লির ব্যক্তি
বিষয়শ্রেণী:জি সিনে পুরস্কার বিজয়ী
বিষয়শ্রেণী:ভারতীয় ওয়েব ধারাবাহিক অভিনেত্রী
সানা সাঈদ

**সানা সাঈদ** (জন্ম: ২২শে সেপ্টেম্বর ১৯৮৮) হলেন একজন ভারতীয় অভিনেত্রী এবং মডেল, তিনি মূলত হিন্দি চলচ্চিত্রে অভিনয় করে থাকেন। 
## পেশা
### শিশুশিল্পী

তিনি ১৯৯৯ সালে মুক্তিপ্রাপ্ত *[[কুছ কুছ হোতা হ্যায়]]* নামক হিন্দি চলচ্চিত্রে একজন শিশু শিল্পী হিসাবে অভিনয় করেছেন এবং পরবর্তীতে ২০০০ সালে মুক্তিপ্রাপ্ত *[[হার দিল যো প্যায়ার কারেগা]]* এবং *বাদল* নামক চলচ্চিত্রে তাঁর কাজ অব্যাহত রেখেছিলেন।

### পূর্ণবয়স্ক চরিত্র
তিনি ২০০৮ সালে *বাবুল কা অঙ্গন ছুটে না* এবং *লো হো গয়ি পূজা ইস ঘর কি* -এর মতো টেলিভিশন ধারাবাহিকে অভিনয় করেছিলেন। ২০১২ সালে, করণ জোহর দ্বারা পরিচালিত জনপ্রিয় হিন্দি চলচ্চিত্র *[[স্টুডেন্ট অব দ্য ইয়ার]]*-এ প্রাপ্তবয়স্ক হিসাবে পর্দায় তাঁর অভিষেক করেন, যা বক্স-অফিস বাণিজ্যিকভাবে একটি সফল চলচ্চিত্রে পরিণত হয়েছিল; এই চলচ্চিত্রে তিনি তানিয়া ইসরানি নামক একটি পার্শ্ব চরিত্রে অভিনয় করেছেন। উক্ত চলচ্চিত্রের মাধ্যমে সিদ্ধার্থ মালহোত্রা, বরুণ ধবন ও আলিয়া ভাটের মতো অভিনয়শিল্পীরা অভিষেক করেছিলেন।

### টেলিভিশন অনুষ্ঠান
তিনি ২০০৩ সালে কালার্স টিভিতে প্রচারিত নৃত্য বিষয়ক রিয়ালিটি টেলিভিশন অনুষ্ঠানের ৬ষ্ঠ আসরে *[[ঝলক দিখলা যা]]*-এ একজন প্রতিযোগী হিসেবে অংশগ্রহণ করেছিলেন; যেখানে তিনি ৫ম স্থান অধিকার করেছিলেন এবং নৃত্য বিষয়ক রিয়ালিটি অনুষ্ঠান-এ অংশগ্রহণ করেছিলেন; যেখানে তিনি ৫ম স্থান অধিকার করেছিলেন, সেখানে তিনি তাঁর নাচের দক্ষতার জন্য ব্যাপকভাবে প্রশংসিত হয়েছিলেন। অতঃপর ২০১৬ সালে তিনি কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান *[[ফিয়ার ফ্যাক্টর: খতরোঁ কে খিলাড়ি]]*-এর ৬ষ্ঠ আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৯ম স্থান অধিকার করেছিলেন।

তিনি স্টার প্লাসে প্রচারিত বিখ্যাত বাচ্চাদের অনুষ্ঠান *ফক্স কিডস*-এ চতুর চাচী চরিত্রে অভিনয় করেছেন। তিনি সনি এন্টারটেইনমেন্ট টেলিভিশনে প্রচারিত *বাবুল কা অঙ্গন ছুটে না* এবং সনি সাবে প্রচারিত *লো হো গায়ি পূজা ইস ঘর কি* -র মতো টেলিভিশন ধারাবাহিকে অভিনয় করেছেন। তিনি ২০১৫ সালে স্টার প্লাসে প্রচারিত নৃত্য বিষয়ক রিয়ালিটি টেলিভিশন অনুষ্ঠান *[[নাচ বলিয়ে]]*-তে দীপেশ শর্মার সাথে জুটি বেঁধে একজন প্রতিযোগী হিসেবে অংশ নিয়েছিলেন

২০১৮ সালের মে মাসে, তিনি আদনান খান, অরিজিৎ তানেজা এবং করণ জোতওয়ানীর সাথে অতিথি হিসাবে জি টিভির টক শো জাজ বাট-এ উপস্থিত হয়েছিলেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
মানসী স্কট

**মানসী স্কট** একজন ভারতীয় গায়িকা, গীতিকার এবং অভিনেত্রী। মানসী তাঁর সরাসরি অনুষ্ঠান এবং সঞ্জয় গুপ্তার *অ্যাসিড ফ্যাক্টরি* -এর "খট্টি মিঠি" রচনার জন্য সবচেয়ে বেশি পরিচিত। ২০১৮ সালে তিনি এএলটিবালাজী-এর *[[বেবি কাম না]]* নামক ওয়েব সিরিজে সোফি নামক চরিত্রে অভিনয় করেছেন; যেখানে তাঁর সাথে শ্রেয়স তালপাড়ে অভিনয় করেছিলেন।

## প্রারম্ভিক জীবন
মানসী স্কট প্রতিভাবান ব্যক্তিত্ব হিসাবে পরিচিত। তিনি অষ্টম শ্রেণিতে পড়ার সময় গায়িকা হিসাবে জাতীয় স্তরের স্বীকৃতি অর্জন করেছিলেন। মর্যাদাপূর্ণ সেন্ট জেভিয়ার কলেজ থেকে গণযোগাযোগ বিভাগে একটি ডিগ্রি অর্জনের পরে, তিনি টেলিভিশন ও চলচ্চিত্র প্রযোজনায় একটি কোর্সও করেছিলেন। তিনি পুনের জনপ্রিয় রক ব্যান্ড *ডার্ক ওয়াটার ফিক্সেশন*-এর কাজ করার মধ্য দিয়ে তাঁর পেশাদার সংগীত জীবন শুরু করেছিলেন। এটি তামিল সুরকার বিদ্যাসাগরের *[[স্নেগিদিয়ে]]*-তে কাজ করার পথও প্রশস্ত করেছিল। উক্ত চলচ্চিত্রের গানটি ছিল "ওথাইয়াদি পাঠাইলে", প্রিয়দর্শন পরিচালিত এই চলচ্চিত্রটি বক্স অফিসে বেশ জনপ্রিয় হয়েছিল। এই চলচ্চিত্রে মানসী একটি গুরুত্বপূর্ণ পার্শ্ব চরিত্রে অভিনয় করেছিলেন এবং তাঁর চরিত্রটির নাম ছিল ন্যানসি। *স্নেগিদিয়ে* চলচ্চিত্রের প্রধান প্রধান চরিত্রগুলি শুধুমাত্র নারী চরিত্র থাকার জন্য খ্যাতি অর্জন করেছিল। মানসী মালয়ালম চলচ্চিত্র *রাকিলিপাট্টু*-তে অভিনয় করেছিলেন, এটি তামিল চলচ্চিত্র *স্নেগিদিয়ে*-এর মালয়ালম সংস্করণ ছিল। *রাকিলিপাট্টু*-তে তিনি জ্যোতিকার বন্ধু হিসাবে তাঁর চরিত্রের নাম, তাঁর মানসী নামেই ছিল। মানসী একজন জাতীয় বাস্কেটবল খেলোয়াড়ও ছিলেন।

## পেশা
তাঁর প্রথম অ্যালবাম প্রকাশের পূর্বেই মানসী তাঁর সরাসরি প্রচারিত অনুষ্ঠানের মাধ্যমে একজন জাতীয় ব্যক্তিত্ব হয়ে উঠেছিলেন। যদিও ২০০৩ সালে তাঁর প্রথম অ্যালবাম "নাচলে" প্রকাশ হয়েছিল, তবে ২০০৯ সালে সঞ্জয় গুপ্তার চলচ্চিত্র *অ্যাসিড ফ্যাক্টরি*-তে কাজ করার মাধ্যমে তিনি সকলের কাছে জনপ্রিয়তা অর্জন করেছিলেন। মানসী এই চলচ্চিত্রের জন্য "খাট্টি মিঠি" গানের সুর করেছেন এবং গেয়েছেন। তিনি একই গানের একটি মিউজিক ভিডিওও করেছেন। এই ভিডিওটি এমএসএন ব্যবহারকারীরা ২০০৯ সালের ২ নম্বর ভিডিও হিসাবে ভোট দিয়েছিলেন। তাঁর অন্যান্য রচিত গানগুলোর মধ্যে "পিটার গয়া কাম সে", "পাপ্পু ক্যান্ট ডান্স", "দ্য ফক্স", "লুট", "টম ডিক অ্যান্ড হ্যারি রক অ্যাগেইন" এবং "লাভ স্টোরি ২০৫০"-এর গানগুলো অন্যতম।

মানসী স্কট প্রথম ভারতীয় সংগীতশিল্পী হিসেবে দ্য উইকের প্রচ্ছদে উপস্থিত হয়েছিলেন। তিনি একমাত্র ভারতীয় সঙ্গীতশিল্পী হিসেবে সানসিল্ক, লরিয়েল এবং রিবকের মতো প্রতিষ্ঠানের পণ্যের জন্য মুখপাত্র এবং মডেল হিসেবে কাজ করেছেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:ভারতীয় গায়িকা-গীতরচয়িতা
মীনাক্ষী শেষাদ্রি

**মীনাক্ষী শেষাদ্রি** (জন্ম: ১৬ই নভেম্বর ১৯৬৩) হলেন একজন ভারতীয় অভিনেত্রী, মডেল এবং নৃত্যশিল্পী, যিনি মূলত হিন্দি, তামিল এবং তেলুগু চলচ্চিত্রে অভিনয় করেছেন। তিনি ১৯৮১ সালে মাত্র ১৭ বছর বয়সে *ইভ'স উইকলি* মিস ইন্ডিয়া প্রতিযোগিতা জয়লাভ করেছিলেন।

শেষাদ্রি ১৯৮৩ সালে মুক্তিপ্রাপ্ত *পেইন্টার বাবু* নামক চলচ্চিত্রের মাধ্যমে আত্মপ্রকাশ করেছিলেন এবং ১৯৮৩ সালে *[[হিরো (১৯৮৩-এর চলচ্চিত্র)|হিরো]]* নামক চলচ্চিত্রে অভিনয়ের মাধ্যমে ব্যাপক পরিচিতি লাভ করেছিলেন। তিনি ১৯৮০-এর দশক এবং ১৯৯০-এর দশকে হিন্দি চলচ্চিত্রের অন্যতম প্রধান অভিনেত্রী হয়ে ওঠেন। তাঁর বেশ কয়েকটি অভিনয়, সৌন্দর্য এবং নৃত্যের জন্য তিনি ব্যাপকভাবে পরিচিত ছিলেন। তিনি *হোশিয়ার* (১৯৮৫) *বেবফাই* (১৯৮৫) *মেরি জঙ্গ* (১৯৮৫) *স্বাতী* (১৯৮৬), *ডাকায়েত* (১৯৮৭), *ইনাম দস হাজার* (১৯৮৭), *শাহেনশাহ* (১৯৮৮) মহাদেব (১৯৮৯), *আওয়ারগী* (১৯৯০), *জুরম* (১৯৯০), *ঘায়েল* (১৯৯০), *ঘর হো তো অ্যায়সা* (১৯৯০), *দামিনী* (১৯৯৩) এবং *ঘাতক* (১৯৯৬)-এর মতো জনপ্রিয় চলচ্চিত্রে অভিনয় করেছিলেন। তিনি *স্বাতী* (১৯৮৬), *দহলীজ* (১৯৮৬), *সত্যমেব জয়তে* (১৯৮৭), *আওয়ারগী* (১৯৯০) এবং *দামিনী* (১৯৯৩)-এর মতো চলচ্চিত্রে তাঁর অভিনয়ের জন্য সমালোচকদের অনেক প্রশংসা কুড়িয়েছিলেন। তিনি নব্বইয়ের দশকে খাজুরাহো নৃত্য উৎসবেও নৃত্য পরিবেশন করেছিলেন।

তাঁর *ঘাতক* নামক চলচ্চিত্রটি মুক্তির পরে, তিনি চলচ্চিত্র জগত ছেড়ে দিয়েছিলেন মার্কিন যুক্তরাষ্ট্রে গিয়েছিলেন, যেখানে তিনি এখন চেরিশ ডান্স স্কুল পরিচালনা করছেন। *মীনাক্ষী অ্যাকসেপ্ট হার উইংস* নামক শিরোনামে তাঁর জীবন নিয়ে একটি তথ্যচিত্র তৈরি হয়েছিল।

## প্রারম্ভিক জীবন
মীনাক্ষী শেষাদ্রি ১৯৬৩ সালের ১৬ই নভেম্বর তারিখে ভারতের ঝাড়খণ্ডের সিন্দ্রির একটি তামিল পরিবারে শশীকলা শেষাদ্রি নামে জন্মগ্রহণ করেছিলেন। তিনি চারটি ভারতীয় শাস্ত্রীয় নৃত্যের ধরন শিখেছেন; যেগুলো হচ্ছে, ভরতনাট্যম, কুচিপুড়ি, কত্থক এবং ওড়িশি নাচ। তিনি ভেম্পতি চিন্না সত্যম এবং জয়া রাম রাও এর থেকে প্রশিক্ষণ নিয়েছিলেন। তিনি মাত্র ১৭ বছর বয়সে ১৯৮১ সালে *ইভ'স উইকলি* মিস ইন্ডিয়া প্রতিযোগিতা জয়লাভ করেছিলেন এবং ১৯৮১ সালে জাপানের টোকিওতে অনুষ্ঠিত মিস ইন্টারন্যাশনালে ভারতের প্রতিনিধিত্ব করেছিলেন।

## ব্যক্তিগত জীবন
১৯৯৫ সালে বিনিয়োগ ব্যাংক কর্মকর্তা হরিশ মহীশূরের সাথে বিবাহ বন্ধনে আবদ্ধ হয়ে চলচ্চিত্র জগত থেকে অবসর নেন মীনাক্ষী শেষাদ্রি। নিউ ইয়র্কে তাঁদের একটি নাগরিক বিবাহ এবং একটি নিবন্ধিত বিবাহ হয়েছিল। এই দম্পতির দুটি সন্তান, একটি কন্যা ও একটি পুত্র রয়েছে। শেষাদ্রি টেক্সাসের প্লানোতে থাকেন; সেখানে তিনি ভরতনাট্যম, কত্থক এবং ওড়িশির শিক্ষা প্রদান করেন।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় বংশোদ্ভূত মার্কিন অভিনেত্রী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:ঝাড়খণ্ডের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ঝাড়খণ্ডের নারী মডেল
বিষয়শ্রেণী:ধানবাদ জেলার ব্যক্তি
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:তামিল অভিনেত্রী
বিষয়শ্রেণী:ঝাড়খণ্ডের অভিনেত্রী
বিষয়শ্রেণী:মিস ইন্টারন্যাশনাল ১৯৮১-এর প্রতিনিধি
বিষয়শ্রেণী:তামিল ব্রাহ্মণ
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
ইউটিউবার

থাম্ব|২০২৪ সালের ইউটিউবের লোগো
**ইউটিউবার**, বা ইউটিউব ভিডিও নির্মাতা হলেন, একজন ক্ষুদে চলচ্চিত্রকার যিনি ক্ষুদে চলচ্চিত্র বিনিময়ের ওয়েবসাইট ইউটিউবে নিজের বানানো চলচ্চিত্র প্রকাশ করেন। অধিকাংশ সময় ইউটিউবাররা নিজেরা নিজেদের চলচ্চিত্রে উপস্থাপিত হন।

## ব্যুৎপত্তি
ইউটিউবার শব্দটি মূলত ইউটিউব ওয়েবসাইটের ভিডিও নির্মাতাদের অভিহিত করতে ব্যবহৃত হয়। এই শব্দটির ব্যবহার ২০০৬ সালে প্রথম শুরু হয়।
## প্রভাব
[থাম্ব| ২০১৫ সালে এ প্ল্যাটফর্মের সর্বাধিক সাবস্ক্রাইব অর্জন করা ব্যক্তিদের মধ্যে অন্যতম [পিউডিপাই]]
প্রভাবশালী ইউটিউবারদের ক্ষুদে তারকা হিসাবে অভিহিত করা হয়। দৃশ্যত ইউটিউবাররা কোনো প্রতিষ্ঠিত বাণিজ্যিক খ্যাতিমান সংষ্কৃতির পৃষ্ঠপোষকতা ছাড়াই স্বাধীন ও ব্যক্তি উদ্যোগে কর্মরত থাকেন। ফলে ইউটিউবকে ভিডিও প্রকাশের একটি তৃণমূল সামাজিক যোগাযোগ মাধ্যম হিসেবে বিবেচনা করা হয়। পাশাপাশি দর্শক ও শিল্পীর সরাসরি যোগাযোগের কারণে ইউটিউবারদের অধিক গ্রহণযোগ্য ও বিশ্বাসযোগ্য হিসেবে বিবেচনা হয়।

২০১৪ সালে সাউদার্ন ক্যালিফোর্নিয়া বিশ্ববিদ্যালয় যুক্তরাষ্ট্রের ১৩ থেকে ১৮ বছর বয়সী ছেলে-মেয়েদের মধ্যে একটি সমীক্ষা পরিচালনা করে। সমীক্ষাটির বিষয় ছিল প্রথাগত দশ জন তারকা এবং দশ জন ইউটিউব তারকাদের মধ্যে কাদের প্রভাব বেশি। এই সমীক্ষার ফলাফলে প্রথম দশজনের পাঁচজন ছিলেন ইউটিউব তারকা এবং দ্বৈত ইউটিউব তারকা স্মশ সবচেয়ে প্রভাবশালী তারকা হিসেবে চিহ্নিত হন। একই সমীক্ষা ২০১৫ সালে পুনরাবৃত্তি করা হয় যেখানে প্রথম ছয়টি অবস্থান ইউটিউব তারকারা দখল করে রেখেছিল। এই সমীক্ষায় কেএসআই নামক ইউটিউব চ্যানেলকে সবচেয়ে প্রভাবশালী হিসেবে চিহ্নিত করা হয়।

জোয়েলা এবং পিউডিপাই এর মত কতিপয় প্রভাবশালী ইউটিউবারদের প্রভাব ছিল বৈজ্ঞানিক গবেষণার বিষয়। ২০১০ সালের শেষের দিকে প্রকাশিত অনেক গবেষণা প্রতিবেদনে দেখা গেছে শিশুদের কাছে ইউটিউব তারকা হওয়া সবচেয়ে কাঙ্ক্ষিত পেশা।
## বাণিজ্যিক সাফল্য
ইউটিউব ভিডিওর সাফল্য ইউটিউবারদের বাণিজ্যিক পৃষ্ঠপোষকতার লক্ষ্য হিসাবে পরিণত করেছে। যারা ইউটিউবারদের তৈরি ভিডিওতে অন্তর্ভুক্ত হওয়ার জন্য অর্থ প্রদান করে। ২০১৫ সালে, ফোর্বস জানিয়েছে যে ফেলিক্স কেজেলবার্গ, যিনি ইউটিউবে পিউডিপাই নামে পরিচিত, ২০১৪ সালে ১ কোটি ২ লক্ষ ডলার আয় করেছেন, যা ক্যামেরন ডিয়াজ বা গুইনেথ প্যাল্ট্রোর মতো জনপ্রিয় অভিনেতাদের চেয়ে বেশি। ২০১৫ সালে, এনএমই জানিয়েছিল যে ভ্লগিং বড় ব্যবসা হয়ে উঠেছে। ২০১৮ সালে ওয়ালমার্ট, নর্ডস্ট্রম এবং অন্যান্যরা ইউটিউব তারকাদের প্রভাবক হিসাবে চিহ্নিত করেছেন।

২০২২ সালে বাংলাদেশ ভিত্তিক ইউটিউব চ্যানেল ন্যাচারাল ফিশিং বিডি'র ইউটিউবার মিজানুর রহমান ইউটিউব থেকে মাসে সাড়ে তিন লাখ টাকা আয় করার কথা জানান।

## তথ্যসূত্র

## বহিঃসংযোগ


বিষয়শ্রেণী:ইন্টারনেট সংস্কৃতি
বিষয়শ্রেণী:২০১০-এর দশকের নতুন শব্দ
বিষয়শ্রেণী:তথ্য প্রযুক্তি
সুষমা শেঠ

**সুষমা শেঠ** (জন্ম: ২০শে জুন ১৯৩৬) হলেন একজন ভারতীয় মঞ্চ, চলচ্চিত্র এবং টেলিভিশন অভিনেত্রী। তিনি ১৯৫০-এর দশকে তাঁর অভিনয় জীবন শুরু করেছিলেন এবং দিল্লি ভিত্তিক নাট্যদল যাত্রিকের প্রতিষ্ঠাতা সদস্য ছিলেন। ১৯৭৮ সালে মুক্তিপ্রাপ্ত *[[জুনুন (১৯৭৮-এর চলচ্চিত্র)|জুনুন]]*-এ অভিনয়ের মাধ্যমে তিনি অভিনয় জগতে প্রবেশ করেছিলেন। তিনি চলচ্চিত্র এবং টেলিভিশনে মা এবং ঠাকুরমা চরিত্রে অভিনয় করার জন্য খ্যাতি অর্জন করেছেন। তিনি ১৯৮৪–৮৫ সালে জনপ্রিয় টেলিভিশন ধারাবাহিক *[[হাম লোগ (টেলিভিশন ধারাবাহিক)|হাম লোগ]]*-এ দাদির চরিত্রে অভিনয় দর্শকের নজর কেড়েছিলেন। তিনি দেব রাজ অঙ্কুর, রাম গোপাল বাজাজ, মনীশ জোশী বিসমিল এবং চন্দ্র শেখর শর্মার মতো বিখ্যাত পরিচালকদের সাথে কাজ করেছেন।

## প্রারম্ভিক জীবন
সুষমা শেঠ ১৯৩৬ সালের ২০শে জুন তারিখে তৎকালীন ব্রিটিশ ভারতের (বর্তমানে ভারত) দিল্লিতে জন্মগ্রহণ করেছিলেন। তিনি মণিপুরী নৃত্যশিল্পী চারু সিজা মাথুরের বড় বোন, যিনি পদ্মশ্রী পুরস্কারজয়ী রাজকুমার সিংহজিৎ সিংয়ের স্ত্রী। তিনি নতুন দিল্লির কনভেন্ট অফ জেসাস অ্যান্ড মেরি হতে তাঁর স্কুল জীবনের শিক্ষা গ্রহণ করেছেন। তারপরে তিনি, নতুন দিল্লির লেডি আরউইন কলেজ হতে হোম সায়েন্স বিষয়ে শিক্ষক প্রশিক্ষণ ডিপ্লোমা, নিউ ইয়র্কের ব্রিলক্লিফ কলেজ থেকে বিজ্ঞান বিষয়ে ডিপ্লোমা, এবং পরে মার্কিন যুক্তরাষ্ট্রের পিটসবার্গের কার্নেগি মেলন থেকে চারুকলা বিভাগে স্নাতক ডিগ্রি অর্জন করেছিলেন।

সুষমা শেঠ ও তাঁর স্বামী ব্যবসায়ী ধ্রুব শেঠের তিনটি সন্তান রয়েছে। এঁদের মধ্যে অভিনেত্রী দিব্যা শেঠ, যিনি *হাম লোগ* এবং *দেখ ভাই দেখ* নামক চলচ্চিত্রে তার মায়ের সাথে অভিনয় করেছেন।

## পেশা
সুষমা শেঠ ১৯৫০-এর দশকে মঞ্চ নাটকে অভিনয়ের মধ্য দিয়ে তাঁর কর্মজীবন শুরু করেছিলেন। জয় মাইকেল, রতি বার্থলোমিউ, রওশন শেঠ এবং অন্যান্যদের সাথে তিনি ১৯৬৪ সালে দিল্লি ভিত্তিক নাট্যদল যাত্রিকের অন্যতম প্রতিষ্ঠাতা ছিলেন। অভিনয়ের পাশাপাশি তিনি বেশ কয়েকটি নাটক পরিচালনা করেছেন। ১৯৭০-এর দশকে, তিনি শিশুদের ক্রিয়েটিভ থিয়েটার প্রতিষ্ঠা করেছিলেন এবং পরিচালনা করেছিলেন, এটি এমন একটি টীকা, যা শিশুদের জন্য নাটক তৈরি করে এবং কর্মশালা পরিচালনা করে।

তিনি ১৯৭৮ সালের সমসাময়িক চলচ্চিত্র *জুনুনের মাধ্যমে* বড় পর্দার আত্মপ্রকাশ করেছিলেন, যেখানে তিনি শশী কাপুরের খালার চরিত্রে অভিনয় করেছিলেন। এই চলচ্চিত্রটি শ্যাম বেনেগল পরিচালনা করেছিলেন। তিনি *সিলসিলা*, *প্রেম রোগ*, *রাম তেরি গঙ্গা ম্যায়লি*, *চাঁদনী*, *[[দিওয়ানা (১৯৯২-এর চলচ্চিত্র)|দিওয়ানা]]*, *[[কাভি খুশি কাভি গাম...]]* এবং *[[কাল হো না হো]]* সহ ভারতীয় চলচ্চিত্র জগতে সবচেয়ে বড় কয়েকটি জনপ্রিয় চলচ্চিত্র অভিনয় করেছেন। তিনি ১৯৮০ সালে পাঞ্জাবি চলচ্চিত্র *চান পরদেশী*-এ অভিনয় করেছিলেন।

## তথ্যসূত্র

## বহিঃসংযোগ

*    
* সরকারী ওয়েবসাইট

বিষয়শ্রেণী:১৯৩৬-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লির ব্যক্তি
বিষয়শ্রেণী:জীবিত ব্যক্তি
বিষয়শ্রেণী:দিল্লির অভিনেত্রী
বিষয়শ্রেণী:ভারতীয় মঞ্চ পরিচালক
রেণুকা শাহানে

**রেনুকা শাহানে** (জন্ম: ৭ই অক্টোবর ১৯৬৬; বিবাহের পরে **রেনুকা আশুতোষ রানা** নামেও পরিচিত) একজন ভারতীয় অভিনেত্রী, যিনি বলিউড চলচ্চিত্র জগৎ এবং ভারতীয় টেলিভিশনে কাজ করেছেন। ১৯৯৩–২০০১ সালে, তিনি দূরদর্শন-এ প্রচারিত টেলিভিশন অনুষ্ঠান *[[সুরভি (টেলিভিশন ধারাবাহিক)|সুরভি]]*-এর সহ-উপস্থাপক ছিলেন।

## ব্যক্তিগত জীবন
রেনুকা শাহানে ১৯৬৬ সালের ৭ই অক্টোবর তারিখে ভারতের মহারাষ্ট্রের একটি মহারাষ্ট্রীয় পরিবারে জন্মগ্রহণ করেছিলেন। তাঁর মাতৃভাষা মারাঠি। তাঁর বাবা লেফটেন্যান্ট বিজয় কুমার শাহান, ভারতীয় নৌবাহিনীর একজন কর্মকর্তা ছিলেন। তাঁর মা শান্তা গোখলে একজন নাট্যব্যক্তিত্ব এবং চলচ্চিত্র সমালোচক, যিনি মূলত মারাঠি মঞ্চ নাট্যে কাজ করেন। যখন রেনুকা খুব ছোট ছিলেন, তখন তাঁর মা আর বাবার বিচ্ছেদ হয়ে গিয়েছিল। পরে তাঁর মা চলচ্চিত্র নির্মাতা অরুণ খোপকার নামে এক ব্যক্তির সাথে বিবাহ বন্ধনে আবদ্ধ হয়েছিলেন। যাইহোক, এই দ্বিতীয় বিবাহটিও শীঘ্রই আরও বিচ্ছেদের মধ্যে শেষ হয়েছিল। এর পরে শান্তা গোখলে তাঁর মতো চলচ্চিত্র সাংবাদিক জেরি পিন্টোর সাথে দীর্ঘমেয়াদী বন্ধুত্ব শুরু করেছিলেন। রেনুকা এবং তাঁর একমাত্র ভাই গিরিশ শাহানে মুম্বইয়ে তাঁদের মায়ের সাথেই তাঁদের শৈশব অতিবাহিত করেছেন। রেনুকা সেন্ট জেভিয়ার্স কলেজ থেকে মনোবিজ্ঞান নিয়ে হতে বি. এ. করেছিলেন এবং মুম্বই বিশ্ববিদ্যালয় থেকে ক্লিনিকাল সাইকোলজি বিভাগে স্নাতকোত্তর করেছিলেন। তাঁর ভাই গিরিশ শাহানে একজন সমসাময়িক লেখক, শিল্প সমালোচক এবং শিল্পী, যিনি বিভিন্ন শিল্পের সাথে যুক্ত ছিলেন এবং স্ক্রোল.ইন-এর কলাম লেখক ছিলেন।

রেনুকা এখন পর্যন্ত দুই বার বিবাহ করেছেন। তাঁর প্রথম বিয়েটি মারাঠি থিয়েটার লেখক ও পরিচালক বিজয় কেনকারের সাথে হয়েছিল, তবে এই বিবাহ বেশি দিন স্থায়ী হয়নি এবং শিগগিরই তাঁদের বিবাহ বিচ্ছেদ হয়েছিল। এরপরে তিনি আশুতোষ রানা (আসল নাম আশুতোষ নীখরা)-এর সাথে বিবাহ বন্ধনে আবদ্ধ হয়েছিলেন, তিনি বলিউডের চলচ্চিত্র পরিচালনার পাশাপাশি অভিনয়ও করে থাকেন। তাঁদের দুটি পুত্র সন্তান রয়েছে, তারা হল শৌর্য্যমান নীখরা এবং সত্যেন্দ্র নীখরা।

## পেশা
রেনুকা শাহানে মারাঠি চলচ্চিত্র *হাচ সানবাইচা ভাউ*-এ অভিনয়ের মধ্য দিয়ে তাঁর অভিনয় জীবন শুরু করেছিলেন। তারপরে তিনি হিন্দি ভাষার টেলিভিশন অনুষ্ঠান ''সুরভি''-তে একজন উপস্থাপক হিসাবে কাজ করেছিলেন এবং এই অনুষ্ঠানের মাধ্যমেই তিনি দর্শকদের মনে স্থান করে নিয়েছিলেন। দূরদর্শন উক্ত সময়ে ভারতের একমাত্র টেলিভিশন চ্যানেল ছিল, তখন তাঁর চওড়া হাসি একটি বিখ্যাত বিষয় হয়ে দাঁড়িয়েছিল এবং এর ফলে রেনুকা ১৯৮০-এর দশকের অন্যতম জনপ্রিয় টেলিভিশন ব্যক্তিত্বে পরিণত হয়েছিলেন। ১৯৯৪ সালে ''সুরভি'' অনুষ্ঠানটি উপস্থাপন করে খ্যাতির শীর্ষে থাকার সময় তিনি *[[হাম আপকে হ্যাঁয় কৌন..!]]* নামক চলচ্চিত্রে অভিনয়ের সুযোগ পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:মহারাষ্ট্রের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:ভারতীয় নাস্তিক
বিষয়শ্রেণী:মারাঠি অভিনয়শিল্পী
বিষয়শ্রেণী:মুম্বইয়ের অভিনেত্রী
চাকলাহাট ইউনিয়ন

**চাকলাহাট ইউনিয়ন** বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,০০০ জন। ইউনিয়নটিতে মোট গ্রামের সংখ্যা ৫৬টি ও মৌজার সংখ্যা ১২টি।

## তথ্যসূত্র

বিষয়শ্রেণী:পঞ্চগড় সদর উপজেলার ইউনিয়ন
তোড়িয়া ইউনিয়ন

**তোড়িয়া ইউনিয়ন** বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৪৮.৪৩ কিমি২ (১৮.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৬৭৩ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি।

## তথ্যসূত্র

বিষয়শ্রেণী:আটোয়ারী উপজেলার ইউনিয়ন
মধু শালিনী

**মধু শালিনী** একজন ভারতীয় চলচ্চিত্র অভিনেত্রী এবং মডেল, তিনি মূলত তেলুগু চলচ্চিত্র জগতে কাজ করেন, তবে কন্নড়, হিন্দি এবং তামিল ভাষার চলচ্চিত্রেও অভিনয় করেছেন। ২০০৫ সালে, তিনি মিস অন্ধ্র প্রদেশ-এর খেতাব লাভ করেছিলেন। ড্রিম গার্ল প্রতিযোগিতা জয়ের পরে তিনি "প্রেমিকাঠালু" নামে একটি টেলিভিশন অনুষ্ঠানের উপস্থাপনা করেছিলেন।

## প্রারম্ভিক জীবন
মধু শালিনী ভারতের তেলেঙ্গানার হায়দ্রাবাদে জন্মগ্রহণ করেছিলেন। তাঁর বাবা হামিদ একজন ব্যবসায়ী এবং মা পোলাপ্রাগাদা রাজ কুমারী একজন উকিল এবং শাস্ত্রীয় নৃত্যশিল্পী। তিনি একটি সুন্দরী প্রতিযোগিতায় অংশ নিয়ে জয়লাভ করেছিলেন এবং সেটি তাঁর মডেলিং জীবনের পথ সুগম করেছিল। এরপর তিনি তাঁর মায়ের মতো কুচিপুড়ি শিখেছিলেন।

## পেশা
অল্প সময়ের জন্য একটি টেলিভিশন অনুষ্ঠানে উপস্থাপনার দায়িত্ব পালন করার পরে, তিনি একজন অভিনেত্রী হিসেবে চলচ্চিত্র জগতে পদার্পণ করার সিদ্ধান্ত গ্রহণ করেছিলেন।

২০০৬ সালে মুক্তিপ্রাপ্ত ই. ভি. ভি. সত্যনারায়ণ দ্বারা পরিচালিত *[[কিথাকিথালু]]*-এ অভিনয় করার মাধ্যমে তিনি চলচ্চিত্র জগতে প্রবেশ করেছিলেন; এই চলচ্চিত্রে তিনি আল্লারী নরেশের সাথে অভিনয় করেছিলেন। এই চলচ্চিত্রটি ব্যবসায়িকভাবে সফল ছিল। একই বছর তিনি আরো দুটি তেলুগু চলচ্চিত্রে অভিনয় করেছিলেন, যার মধ্যে একটি ছিল বিভিন্ন অভিনেতাদের সমাহারে তেজা পরিচালিত *ওকা ভী চিত্রাম* এবং অন্যটি হল *আগন্তকুডু*। ২০০৭ সালে, তিনি তেলুগু অ্যাকশন কমেডি চলচ্চিত্র *স্টেট রাউডি*-তে অভিনয় করেছিলেন, যেটি কে এস রবিকুমারের সফল তামিল চলচ্চিত্র *এথিরী*-এর পুনর্নির্মাণ। এই চলচ্চিত্রে মধু শালিনী একজন ব্রাহ্মণ বালিকার চরিত্রে অভিনয় করেছেন, মূল চলচ্চিত্রে যেটিতে কনিকা অভিনয় করেছিলেন। তিনি সেই বছরের পরের দিকে স্বল্প বাজেটের*পাজনিয়াপ্পা কল্লোরি* নামক একটি তামিল চলচ্চিত্রে অভিনয়ের মাধ্যমে তামিল চলচ্চিত্র জগতে আত্মপ্রকাশ করেছিলেন।

পরে তিনি ডি. সভাপতির তেলুগু চলচ্চিত্র *হ্যাপি জার্নিতে* কেন্দ্রীয় নারী চরিত্রে অভিনয় করার জন্য স্বাক্ষর করেছিলেন এবং তিনি পরিচালকের পরবর্তী তামিল চলচ্চিত্র *পাথিনারুতে*ও অভিনয় করতে রাজি হয়েছিলেন। অনেক দেরি হওয়া সত্ত্বেও, এটি তাঁর পরবর্তী মুক্তিপ্রাপ্ত চলচ্চিত্রে পরিণত হয়। যদিও এই চলচ্চিত্রটি মিশ্র সমালোচনা পেয়েছিল এবং বক্স অফিসে গড়পড়তাভাবে আয় করেছিল, তবুও ইন্দুর চরিত্রে মধু শালিনীর অভিনয় ইতিবাচক পর্যালোচনা পেয়েছিল। সমালোচকদের উল্লেখ ছিল যে তিনি তাঁর অভিনয় "পরিপূর্ণ স্বাচ্ছন্দ্য সহ" করেছেন, "তাঁর ভূমিকায় পরিমিত", এবং "অভিজ্ঞদের মতো" অভিনয় করেছিলেন। পরবর্তীতে *কারালু মিরিয়ালু* নামক একটি চলচ্চিত্র মুক্তি পেয়েছিল, যেটি একইভাবে নেতিবাচক পর্যালোচনার অর্জন করেছিল, যদিও তাঁর অভিনয়টি সমালোচকদের পক্ষ থেকে ইতিবাচক মন্তব্য পেয়েছিল। একজন পর্যালোচক দাবি করেছেন যে তিনি "একটি সুন্দর এবং একটি আনন্দদায়ক কাজ করেছেন", আরও একজন উল্লেখ করেছেন যে দুঃখের বিষয় যে তিনি কোনও "বড় প্রকল্পে" কাজ করতে চান না।

## তথ্যসূত্র

## বহিঃসংযোগ
* 
*

বিষয়শ্রেণী:হায়দ্রাবাদ, ভারতের নারী মডেল
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:তেলুগু অভিনেত্রী
বেংহারী বনগ্রাম ইউনিয়ন

**বেংহারি ইউনিয়ন** বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,০৬৬ জন। ইউনিয়নটিতে মোট গ্রামের সংখ্যা ৬৬টি ও মৌজার সংখ্যা ১২টি।

## তথ্যসূত্র

বিষয়শ্রেণী:বোদা উপজেলার ইউনিয়ন
অনামিকা খান্না

**অনামিকা খান্না** (জন্ম: ১৪ অক্টোবর ১৯৭৭, যোধপুরে ) একজন ভারতীয় পোশাক নকশাকরণ যিনি কলকাতায় অবস্থিত তাঁর স্টুডিও থেকে তার কাজ পরিচালনা করেন। তিনি বিজনেস অফ ফ্যাশনের (বিওএফ) আওতায় ভারতীয় নকশাকার। তিনি পাশ্চাত্য সিলুয়েট এবং সেলাইয়ের সাথে ঐতিহ্যবাহী ভারতীয় টেক্সটাইল এবং কৌশলগুলি মিশ্রিত করেছেন।  তিনি প্রথম ভারতীয় নকশাকার যিনি আন্তর্জাতিক পর্যায়যুক্ত: "আন মিকা" ।  তার তৈরিগুলি ভারত এবং বিদেশে অনলাইন এবং অফলাইন স্টোর বিক্রি হয় । 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:ভারতীয় নারী বেশভূষাশৈলী নকশাবিদ
বিষয়শ্রেণী:১৯৭১-এ জন্ম
বিষয়শ্রেণী:কলকাতার শিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:ভারতীয় বেশভূষাশৈলী নকশাবিদ
হিয়ার দি উইন্ড সিং

জাপানি লেখক হারুকি মুরাকামির প্রথম উপন্যাস। গল্পটি প্রথম জুন ১৯৭৯ এ গুনজোর একটি ইশুতে প্রকাশিত হয়, এবং পরের মাসে বই হিশেবে প্রকাশিত হয়। জাপানি চলচ্চিত্র নির্মাতা কাজুকি ওমরি উপন্যাসটি অবলম্বনে ১৯৮১ সালে একটি চলচ্চিত্র নির্মাণ করেন। ১৯৮৭ সালে আলফ্রেড বার্নবাউম উপন্যাসটির ইংরেজি অনুবাদ করেন।

তথাকথিত *রেট ট্রিলজি*-র প্রথম বই এটি। ধারাটির চারটি বইয়ের সবগুলোই ইংরেজিতে অনুদিত হয়, কিন্তু *হিয়ার দি উইন্ড সিং* ও *পিনবল* (লেখকের পরবর্তী ধরন থেকে আলাদা একটি বাস্তববাদী উপন্যাস) ছাড়া বাকীগুলো জাপানের বাইরে খুব বেশি পঠিত হয়নি। এর মূল কারণ এ উপন্যাস দুটিকে মুরাকামির নিজেরই মতে *তার অপরিপক্ব সময়*-এর কাজ বলে অবহিত করা। 

## নামকরণ
ট্রুম্যান কাপোটির শেষ গল্প *শাট এ ফাইনাল ডোর*-এর শেষ বাক্য"Think of nothing things, think of wind" থেকে *হিয়ার দি উইন্ড সিং নামটি এসেছে।  তবে গুনজো সাহিত্য পুরস্কার কমিটির কাছে জমা দেয়া সংস্করণটির শিরোনাম ছিলো *হ্যাপি বার্থডে এন্ড ওয়াইট ক্রিস্টমাস*।  পুরোনো শিরোনাম প্রকাশিত বইয়ের প্রচ্ছদের উপরে ছোট লীপিতে লেখা থাকে।

==আখ্যান==
১৯৭৮ সালের এপ্রিল ১ এ স্টেডিয়ামে এনপিবি ইয়াকল্ট সোয়ালজের বেসবল খেলা দেখতে দেখতে একটি গল্প লেখার ধারণাটি লেখকের মাথায় আসে। অই সময় মুরাকামি একটা ছোটখাটো কফিঘর চালাতেন। প্রতিরাতে ১ ঘণ্টা করে সময় দিয়ে তিনি উপন্যাসটি চার মাসে লিখে শেষ করেন। গল্পটির শুরু হয় ১৯৭০ সালের ৮ আগস্ট, ১৯ দিন পর শেষ হয় আগস্ট ২৮ তারিখ। ২১ বছরের বেনামী এক তরুণ উত্তম পুরুষে পুরো গল্পটি বলে। গল্পটিতে ১৩০ পৃষ্ঠায় ১৪ টি ছোট ছোট অধ্যায় রয়েছে। গল্পটিতে লেখনী নৈপুন্য, জাপানি ছাত্র আন্দোলন এবং মুরাকামির অন্যান্য উপন্যাসগুলোর মতই সম্পর্ক আর বিরহ রয়েছে। অন্য উপন্যাসগুলোর মতই উপন্যাস, রান্না, খাওয়া, মদপান আর পাশ্চাত্য সঙ্গীত শোনার কথা বারবার এসেছে। উত্তম পুরুষের কাছের বন্ধ *দি রেট'', যাকে ঘিরেই রেট ট্রিলজি আবর্তিত, যে একজন ছাত্র ও একটি বারের পৃষ্ঠপোষক, সমাজের থেকে একটা বিচ্ছিন্নতার প্রকাশ করে। উত্তমপুরুষ আমেরিকান লেখক ডেরেক হার্টফিল্ডের প্রাথমিক অনুপ্রেরণা হিশেবে বর্ণনা করে ও বিভিন্ন জায়গায় তার উক্তি টেনে আনে।

## ইংরেজি ভাষার সংস্করণ
* 
* 

## তথ্যসূত্র

বিষয়শ্রেণী:১৯৭৯-এর বই
বিষয়শ্রেণী:বাস্তবিক উপন্যাস
বিষয়শ্রেণী:হারুকি মুরাকামির উপন্যাস
দীক্ষা শেঠ

**দীক্ষা শেঠ** (জন্ম: ১৪ই ফেব্রুয়ারি ১৯৯০) হলেন একজন ভারতীয় চলচ্চিত্র অভিনেত্রী এবং মডেল। ২০০৯ সালে তিনি ফেমিনা মিস ইন্ডিয়া প্রতিযোগিতার একজন চূড়ান্ত প্রতিযোগী ছিলেন। তিনি ২০১০ সালে তেলুগু চলচ্চিত্র *বেদম* -এ অভিনয়ের মধ্য দিয়ে চলচ্চিত্র জগতে প্রবেশ করেছিলেন।

## প্রারম্ভিক জীবন
দীক্ষা শেঠ ১৯৯০ সালের ১৪শে ফেব্রুয়ারি তারিখে ভারতের দিল্লির হলদওয়ানীতে জন্মগ্রহণ করেছেন। তাঁর বাবা আইটিসি লিমিটেডে কর্মরত ছিলেন এবং তাঁর বদলির কারণে প্রায়শই তাঁদের স্থানান্তরে যেতে হতো। তাই তিনি নিয়মিতভাবে ভারতের বিভিন্ন স্থানে, যেমন মুম্বই, চেন্নাই, কলকাতা, রাজস্থান, গুজরাত এবং উত্তরপ্রদেশ ইত্যাদি এবং পাশাপাশি নেপালের কাঠমান্ডুতেও বসবাস করেছেন। তিনি চেন্নাইয়ের একটি স্কুলে নার্সারি হতে তৃতীয় শ্রেণি পর্যন্ত পড়াশুনা করেছিলেন এবং অতঃপর  আজমিরের মায়ো কলেজ বালিকা বিদ্যালয়ের একটি আবাসিক বিদ্যালয়ে পড়াশোনা করেছেন। তাঁর একটি বড় বোন রয়েছেন, তিনি বর্তমানে মুম্বইয়ে বসবাস করেন এবং সেখানেই কর্মরত আছেন। দীক্ষা এক সাক্ষাৎকারে বলেছিলেন যে তিনি একজন সামুদ্রিক প্রত্নতত্ববিদ হতে চেয়েছিলেন।

## পেশা
২০০৯ সালে কলেজের প্রথম বর্ষে থাকাকালীন সময়ে, তাঁকে একটি এনএসএস অনুষ্ঠান চলাকালীন ফেমিনা মিস ইন্ডিয়া প্রতিযোগিতার স্কাউট দ্বারা চিহ্নিত করা হয়েছিল, যিনি তাঁকে মডেলিংয়ে এবং বিউটি প্রতিযোগিতায় অংশ নিতে রাজি করেছিলেন। তিনি তাঁর বাবার বন্ধুর সাহায্যে একটি পোর্টফোলিও তৈরি করেছিলেন এবং সেই প্রতিযোগিতায় অংশ নিয়েছিলেন। মডেলিংয়ের অভিজ্ঞতা না থাকা সত্ত্বেও, তিনি 'নতুন মুখ' শিরোপা জয়লাভ করে শীর্ষ ১০ চূড়ান্ত প্রতিযোগীদের মধ্যে গিয়েছিলেন।

হায়দ্রাবাদে একটি মডেলিং কাজ করার সময়, তেলুগু চলচ্চিত্র *বেদম*-এর পরিচালক তাকে খুঁজে বের করেছিলেন। উক্ত চলচ্চিত্রের প্রধান চরিত্র রাজু (অল্লু অর্জুন দ্বারা অভিনীত)-এর বান্ধবী পূজার চরিত্রে অভিনয় করার জন্য তাঁকে নির্বাচন করা হয়েছিল, এই চলচ্চিত্রের নির্মাতারা ৭০ জন মেয়েকে প্রত্যাখ্যান করার পরে তাঁকে এই চলচ্চিত্রের জন্য নির্বাচন করেছিলেন। এই বিষয়ে তাঁরা বলেছেন যে, "তিনি চিত্রনাট্যটি পছন্দ করেছিলেন এবং অভিনয়ে নিজেকে উজাড় করে দেওয়ার সিদ্ধান্ত নিয়েছিলেন"। *বেদম* একটি সঞ্চিত নাট্য চলচ্চিত্র, যেটি বিভিন্ন পুরস্কার অনুষ্ঠানে প্রশংসিত হয়ে উচ্চ সমালোচনামূলক প্রশংসা পেয়েছিল। দ্রুত ধারাবাহিকতায়, তিনি আরও দুটি চলচ্চিত্রে কাজ করার জন্য চুক্তিবদ্ধ হয়েছিলেন, যার মধ্যে রবি তেজা অভিনীত *[[মিরাপাকায়]]* অন্যতম; যা বাণিজ্যিকভাবে সফল একটি চলচ্চিত্র ছিল। *মিরাপাকায়* মুক্তির দুই সপ্তাহ পরে, গোপিচন্দের সাথে *[[ওয়ান্টেড (২০১১-এর চলচ্চিত্র)|ওয়ান্টেড]]* নামক চলচ্চিত্রে অভিনয় করেছিলেন, যেটি কেন্দ্রীয় চরিত্রে হিসেবে তাঁর প্রথম চলচ্চিত্র ছিল। এই চলচ্চিত্রটি বক্স অফিসে ব্যাপক সফলতা অর্জন করেছিল।

## তথ্যসূত্র

## বহিঃসংযোগ

* 

বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:দিল্লির অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:১৯৯০-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দিল্লির নারী মডেল
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
মীরা (অভিনেত্রী)

মীরা (     )  (জন্ম ১২ই মে ১৯৭৭),  তাঁর মঞ্চ নাম **মীরা** (     ), একজন পাকিস্তানি চলচ্চিত্র অভিনেত্রী এবং টেলিভিশন উপস্থাপিকা। 

## পেশা
তিনি ১৯৯৫ সালে সিনেমার আত্মপ্রকাশ করেছিলেন, তবে *খিলোনা*য় (১৯৯৬ -৯৭) প্রধান চরিত্রে তাঁর অভিনয়ের জন্য ১৯৯৯ সালে দেশব্যাপী সমালোচকদের প্রশংসা পেয়েছিলেন। *খিলোনা*য় অভিনয়ের জন্য, তিনি তাঁর প্রথম নিগার পুরস্কার জিতেছিলেন এবং তাঁর কাজের জন্য উল্লেখযোগ্য প্রশংসা পেয়েছিলেন। আর একটি সমালোচনামূলক ও বাণিজ্যিক সাফল্য ইন্তেহা মুক্তি দিয়ে মীরা তাঁর অসামান্য অভিনয়ের জন্য বছরের সেরা অভিনেত্রী হিসাবে পরপর দ্বিতীয়বার নিগার পুরস্কার অর্জন করেছিলেন। নব্বইয়ের দশকের শেষের দিকে, তিনি ললিউডের এক অবিচ্ছেদ্য অংশ ছিলেন। ২০০৪ সালে, তিনি *সলাখেঁ*তে একটি বিশিষ্ট ভূমিকা পালন করেছিলেন যেটি আন্তর্জাতিকভাবে তাঁকে বিখ্যাত করে তুলেছিল।  ২০০৫ সালে তিনি একটি যৌথ ভারত-পাকিস্তান চলচ্চিত্র *নজর* এ অভিনয় করেন যা দিয়ে তিনি বলিউডে আত্মপ্রকাশ করেন।  ২০১১ সালে তিনি এ-প্লাস টিভির নাটক *বিছড়ে তো এহসাস হুয়া* তে অভিনয় করেন।  ২০১৪ সালে, তিনি দিল্লির তৃতীয় আন্তর্জাতিক চলচ্চিত্র উৎসবে সেরা অভিনেত্রীর পুরস্কারে ভূষিত হয়েছিলেন।    ২০১৬ সালে, তিনি পরিচালক হিসাবে তাঁর প্রথম প্রকল্প ঘোষণা করেছিলেন, যার নাম (চলচ্চিত্রের নাম) ছিল *অস্কার* ।  একই বছরে তিনি টিভি ওয়ানের একটি নাটক ম্যায়ঁ সিতারা তে *নাসিম দিলরুবা* চরিত্রে অভিনয় করেন।  এটি লাক্স স্টাইল পুরস্কারের জন্য মনোনয়ন পেয়েছিল।  এছাড়াও, তিনি টেলিভিশন সিরিজ *নাগিন* একটি মূল চরিত্রে অভিনয় করেছিলেন। ২০১২ সালের নাটক চলচ্চিত্র *বাজি*তে তিনি একজন চলচ্চিত্র তারকা হিসাবে উপস্থিত হয়েছিলেন।  ২০১২ সালে তিনি পিটিভি হোমের আব্বা নামের একটি নাটকে অভিনয় করেছিলেন যা এখনও খুব জনপ্রিয়। 

### বলিউড কর্মজীবন
ভারতে মীরার প্রথম চলচ্চিত্র ছিল *নজর*।  এর কারণে তাঁকে প্রথম পাকিস্তানি অভিনেত্রী হিসেবে বেগম পারার মতো ভারতে দেখা গিয়েছিল। পাশাপাশি এটি ছিল ভারত পাকিস্তান শান্তি আলোচনার সূচনা। *নজর* সোনি রাজদান পরিচালিত একটি চলচ্চিত্র এবং এটি পঞ্চাশ বছরে প্রথম ভারত-পাকিস্তান যৌথ চলচ্চিত্রের উদ্যোগ ছিল। লাকি আলী অভিনীত তাঁর দ্বিতীয় চলচ্চিত্রটি ছিল *কাসাক*  । *কাসাক* সমালোচকদের কাছে ও বাণিজ্যিকভাবে ব্যর্থ হলেও মীরা এখনও বলিউডে কাজ করছেন। পরিচালক ফয়সল সইফ চলচ্চিত্রটি সরাসরি দর্শকদের কাছে দেখাতে চেয়েছিলেন বলে চলচ্চিত্রটি প্রেস ও সমালোচকদের জন্য প্রদর্শিত হয়নি। চলচ্চিত্রটি সীমিত চলচ্চিত্র ঘরে মুক্তি পেয়েও উদ্বোধনে ৫০% দর্শক আকর্ষণ করেছে। যাইহোক, *[[দ্য টাইমস অব ইন্ডিয়া|টাইমস অফ ইন্ডিয়া]]*  ২০১২ সালের বলিউডের শীর্ষ ১০ সাহসী চলচ্চিত্র বিভাগে ছবিটি তালিকাভুক্ত করেছে 

২০১৫ সালে, তিনি ভারতের আরও একটি ছবি *বাম্পার ড্র*তে একটি আইটেম গানে পরিবেশন করেছিলেন ।

## পুরস্কার এবং স্বীকৃতি

* ২০১২ সালে পাকিস্তান সরকার কর্তৃক প্রাইড অফ পারফরম্যান্স পুরস্কার 

## আরও দেখুন

* পাকিস্তানি অভিনেত্রীদের তালিকা 
* বীনা মালিক

## তথ্যসূত্র

বিষয়শ্রেণী:১৯৭৭-এ জন্ম
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:নিগার পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:লাহোরের অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:লাহোরের ব্যক্তি
জুয়েল মেরী

**জুয়েল মেরী** (জন্ম ১১ ই জুলাই ১৯৯০) একজন ভারতীয় চলচ্চিত্র অভিনেত্রী এবং টেলিভিশন উপস্থাপিকা, তিনি মালয়ালম চলচ্চিত্র এবং টেলিভিশনে কাজ করেন। তিনি ছোট পর্দায় শুরু করেছিলেন, জনপ্রিয় নৃত্যের আপাতবাস্তব টেলিভিশন অনুষ্ঠান ডি ফর ডান্স এবং বেশ কয়েকটি উচ্চ শ্রেণীর পুরস্কার প্রদান অনুষ্ঠানে সহ-উপস্থাপন করে। এরপরে মালয়ালম চলচ্চিত্রে তাঁর অভিষেক হয় *উটপিয়ালী রাজাভু* (২০১৫) ছবির মাধ্যমে। এরপরে মম্মুট্টী অভিনীত *পাথেমারি* (২০১৫) ছবিতে উচ্চ শ্রেণীর অভিনয় করে জুয়েল সেই বছর 'সেরা আত্মপ্রকাশ' বিভাগে এশিয়াভিশন পুরস্কার অর্জন করেছিলেন। রহস্য-নাটক ওরে মুখম (২০১৬), থ্রিসিভাপারুর ক্লিপথাম (২০১৭), কলিউডের অ্যাকশন পরিবার-নাটক আন্নাদুরাই (২০১৭) এবং কৌতুক-নাটক জ্ঞান মেরিকুট্টি (২০১৮) জুয়েল অভিনীত  অন্যান্য উল্লেখযোগ্য সিনেমার মধ্যে রয়েছে।
## প্রাথমিক জীবন এবং শিক্ষা
জুয়েল মেরি একজন ভারতীয় অভিনেত্রী, টেলিভিশন উপস্থাপক এবং মডেল। তিনি কোচির ত্রিপুণিতুরায় জন্মগ্রহণ করেছিলেন এবং বেড়ে উঠেছিলেন। তাঁর পিতা ও মাতার নাম যথাক্রমে সেবি অ্যান্টনি এবং রোজ মেরি। তিনি সেন্ট ইগনেতিয়াস উচ্চ মাধ্যমিক বিদ্যালয় থেকে তাঁর স্কুলের পড়াশোনা শেষ করে ছিলেন।

তিনি আলুয়ার সামারিটান কলেজ অফ নার্সিং থেকে নার্সিংয়ে স্নাতক অর্জন করেছেন। তিনি স্কুল চলাকালীন বিভিন্ন নাট্য অনুষ্ঠানে অংশ নিয়েছিলেন। 

## কর্ম জীবন
জুয়েল মেরি তাঁর উপস্থাপনার জন্য সুপরিচিত এবং শ্রোতারা তাঁকে পছন্দ করেন। তিনি কর্পোরেট অনুষ্ঠান, বিবাহ, সংগীত অনুষ্ঠান এবং বৃহৎ মঞ্চানুষ্ঠানের মতো প্রায় ৩০০ অনুষ্ঠানে উপস্থাপনা করেছেন। জুয়েল তামিল, হিন্দি, মালয়ালম এবং ইংরেজির মতো ভাষায় অনুষ্ঠান উপস্থাপন করতে পারেন। ২০১৪ সালে তিনি সেরা উপস্থাপক হিসেবে জে.সি. ফাউন্ডেশন পুরস্কার পেয়েছিলেন। তিনি "ধে শেফ" অনুষ্ঠানও উপস্থাপন করেছিলেন। 

জুয়েল তাঁর বিদ্যালয়ের দিনগুলি থেকেই থিয়েটার শিল্প এবং বাগ্মিতার মত পরিবেশন শিল্পকলাগুলিতে কাজ করেছিলেন। এগুলি তাঁকে মঞ্চের উপস্থিতিতে আধিপত্য আনতে সহায়তা করেছিল। তাঁর কলেজের দিনগুলিতে, তিনি অনুষ্ঠান পরিচালক হিসাবে আংশিক সময়ের কাজ করতেন। এগুলি বেশিরভাগ কর্পোরেট অনুষ্ঠানগুলির জন্য ছিল। পরে ২০১৪ সালে, তিনি টেলিভিশন উপস্থাপিকা হিসাবে তাঁর পূর্ণ সময়ের কর্ম জীবন শুরু করেছিলেন, মাঝাবিল মনোরমা চ্যানেলে গোবিন্দ পদ্মসূর্যের সাথে আপাতবাস্তব টেলিভিশন অনুষ্ঠান * [[ডি ফর ডান্স]]* সহ উপস্থাপনা করে। এর পরে তিনি *উটপিয়ালী রাজাভু* (২০১৫) এবং *[[পাথেমারী]]* (২০১৫) র মত চলচ্চিত্রে অভিনয় করেছিলেন। এর পরের বছরগুলিতে তিনি বেশ কয়েকটি চলচ্চিত্রে অভিনয় করেছেন এবং বিশ্বজুড়ে অনেকগুলি রিয়েলটি টিভি অনুষ্ঠান এবং 'সেলিব্রিটি পুরস্কার রাত্রি' উপস্থাপন করেছেন। তাঁর পাশের বাড়ির মেয়ে'র  ভাবমূর্তি এবং মঞ্চে তাঁর আধিপত্য তাঁকে এই ক্ষেত্রের আসল তারকা করে তুলেছে

## জুয়েলের উপস্থিতি

### চলচ্চিত্র

### টেলিভিশন

### মঞ্চ
তিনি কয়েকটি পুরস্কার অনুষ্ঠান উপস্থাপন করেছেন তাদের মধ্যে কয়েকটি হল:
*এশিয়ানেট কমেডি পুরস্কার (২০১৫, ২০১৬)
*এশিয়াভিশন পুরস্কার (২০১৫)
*আনন্দ টিভি চলচ্চিত্র পুরস্কার (২০১৬, ২০১৭, ২০১৮)
*বনিতা চলচ্চিত্র পুরস্কার (২০১৭))
*সুবর্ণা হরিহরম (২০১৭)
*এশিয়ানেট চলচ্চিত্র পুরস্কার (২০১৮, ২০২০)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
ডিমলা কালী মন্দির

**ডিমলা কালী মন্দির** (এছাড়াও **ডিমলা রাজ কালী মন্দির** বা **ডিমলা রাজ দেবত্তর এষ্টেট** নামেও পরিচিত) বাংলাদেশের রংপুর শহরে অবস্থিত কালী মন্দির। এটি একটি অষ্টকৌণিক হিন্দু মন্দির। ১৯১৬ সালে মন্দিরটির নির্মাণকাজ শেষ হয়।

## অবস্থান ও ইতিহাস
মন্দিরটি রংপুর সদর উপজেলায় রংপুর রেলওয়ে স্টেশন থেকে পূর্বদিকে এবং মাহিগঞ্জ বাজার থেকে প্রায় ১ কিলোমিটার দক্ষিণে বড় রঙ্গপুরে অবস্থিত।

তৎকালীন ডিমলার জমিদার নীল কমলের মৃত্যুর পর তার স্ত্রী শ্যামা সুন্দরীর দত্তক পুত্র রাজা রাজা জানকীবল্লভ সেনের সেবামূলক কাজের স্মৃতিস্বরূপ ১৯০৮ সালে মন্দিরটির নির্মাণ শুরু হয়। একই বছর শ্রী শ্রী কালী মাতা বিগ্রহ, শ্রী শ্রী লক্ষী নারায়ণ জিউ বিগ্রহ, শ্রী শ্রী মদন মোহন জিউ বিগ্রহ, শ্রী শ্রী রাম চন্দ্র বিগ্রহের নামে রাজা জানকীবল্লভ সেন তার সম্পত্তি ডিমলা রাজদেবত্তোর এস্টেটের নামে দান করেন। তবে কাজ শুরু হবার দুই বছর পর রাজা জানকি বল্লভ সেন মারা যান, এবং তার স্ত্রী রাণী বৃন্দারানী চৌধুরানী ডিমলা রাজদেবত্তোর এস্টেট পরিচালনার দায়িত্ব নেন। প্রায় আট বছর পর ১৯১৬ সালে মন্দিরটির নির্মাণকাজ সমাপ্ত হয়।

## বিবরণ
আনুমানিক ৩˝-০˝˝ উঁচু বেদীর উপর, দ্বিতল বিশিষ্ট পদ্ধতিতে নির্মিত মন্দিরটির নিচ তলায় শীর্ষদেশে রয়েছে লক্ষ্মী, সরস্বতী, বিষ্ণু, শিব প্রভৃতি দেব-দেবীর মূর্তি। নিচে পাখির ডানাযুক্ত মানবাকৃতির ভাষ্কর্য এবং শীর্ষে পিতলের কলস ও ত্রিশুল স্থাপন মূলত শিব মন্দিরের চিহ্ন হলেও স্থানীয়ভাবে এটি কালী মন্দির হিসাবে বিবেচিত। অষ্টকৌণিক টাওয়ার সদৃশ্য কালী মন্দিরটির খিলানে রয়েছ ব্রাক্ষী, মহেশ্বরী, চামুন্ডা, নারসিংহী, নারায়নী, বারাহী, কৌমারী, ও অপরাজিতা রুপে নির্মিত বিভিন্ন দেবীমূতি। মন্দিরটিতে নিত্য পূজা অর্চনা ও সন্ধ্যা আরতির পাশাপাশি বাংলা বর্ষবরণ উৎসব, শারদীয় দূর্গোৎসব, অমাবস্যা, জন্মাষ্টমী, কোজাগরী লক্ষী পূর্ণিমা, দোলযাত্রা, শিবরাত্রি, রাম জন্মজয়ন্তি সহ বিভিন্ন সাংস্কৃতিক উৎসব আয়োজিত হয়।

## তথ্যসূত্র

## উৎস
*

বিষয়শ্রেণী:১৯১৬-এ প্রতিষ্ঠিত
বিষয়শ্রেণী:রংপুর জেলার হিন্দু মন্দির
বিষয়শ্রেণী:রংপুর জেলার দর্শনীয় স্থান
বিষয়শ্রেণী:বাংলাদেশের কালীমন্দির
শরফুজ্জামান জাহাঙ্গীর

**এফ ই শরফুজ্জামান জাহাঙ্গীর** বাংলাদেশের গোপালগঞ্জ জেলার রাজনীতিবিদ ও গোপালগঞ্জ-১ (মুকসুদপুর-কাশিয়ানীর একাংশ) আসনের সাবেক সংসদ সদস্য।

## রাজনৈতিক জীবন
শরফুজ্জামান জাহাঙ্গী গোপালগঞ্জ জেলা বিএনপির সাবেক সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে গোপালগঞ্জ-১ (মুকসুদপুর-কাশিয়ানীর একাংশ) আসন থেকে সংসদ সদস্য নির্বাচিত হয়েছিলেন।

২০১৮ সালের জাতীয় সংসদ নির্বাচনে তিনি বিএনপির মনোনয়ন নিয়ে পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:গোপালগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
হরগজ ইউনিয়ন

**হরগজ** বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।

## প্রশাসনিক কাঠামো
হরগজ ইউনিয়ন সাটুরিয়া উপজেলার আওতাধীন একটি ইউনিয়ন পরিষদ।  জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন

## জনসংখ্যার উপাত্ত
২০১১ সালের আদমশুমারি অনুযায়ী হরগজ ইউনিয়নের মোট জনসংখ্যা ১৭৫৫০ জন।

## জনপ্রতিনিধি

* বর্তমান চেয়ারম্যান: মোঃ আনোয়ার হোসেন খান জ্যোতি

;

## আরও দেখুন
বালিয়াটি ইউনিয়ন

সাটুরিয়া ইউনিয়ন

সাটুরিয়া উপজেলা

## তথ্যসূত্র

## বহিঃসংযোগ

বিষয়শ্রেণী:সাটুরিয়া উপজেলার ইউনিয়ন
শাম্মী (অভিনেত্রী)

**নার্গিস রাবাদী** (২৪শে এপ্রিল ১৯২৯ – ৬ই মার্চ ২০১৮; তাঁর মঞ্চের **শাম্মী** নামে অধিক পরিচিত) একজন ভারতীয় অভিনেত্রী ছিলেন, যিনি দুই শতাধিক হিন্দি চলচ্চিত্রে অভিনয় করেছিলেন। তিনি ১৯৪৯–১৯৬৯ এবং ১৯৮০–২০০২ সালে অভিনয়ের জন্য অধিক পরিচিত। পার্শ্ব অভিনেত্রী হিসাবে তাঁর বিখ্যাত চলচ্চিত্রগুলোর মধ্যে *[[দিল অপনা প্রীত পরাই|দিল আপনা অর প্রীত পরাই]]*, *[[হাফ টিকিট]]*, *[[হালাকু]]*, *[[সমাজ কো বদল ডালো]]*, *[[খুদা গাওয়া]]*, *[[কুলি নম্বর ১]]*, *[[গোপী কিষণ|গোপী কিশান]],* *[[হাম সাথ-সাথ হ্যাঁয়|হাম সাথ সাথ হ্যাঁয়]]* এবং রাজেশ খান্নার সাথে *[[দ্য ট্রেন]]*, *[[আঁচল]]*, *[[কুদরত]]* অন্যতম। এছাড়াও তিনি *[[রেড রোস|রেড রোজ]]*, *[[আওয়ারা বাপ]]* এবং *[[স্বর্গ]]*  নামক চলচ্চিত্রে অভিনয় করেছেন। তিনি ১৯৪৯ সাল হতে ১৯৫৫ সাল পর্যন্ত হিন্দি চলচ্চিত্রে কেন্দ্রীয় নারী চরিত্র বা পার্শ্ব নারী চরিত্রে অভিনয় করে শীর্ষস্থানীয় অভিনেত্রীদের মধ্যে একজন হয়েছিলেন। পরে ১৯৮৬ সাল থেকে ১৯৯৮ সাল পর্যন্ত তিনি বেশ কয়েকটি জনপ্রিয় টেলিভিশন ধারাবাহিকে অভিনয় করেছেন; যার মধ্যে *[[দেখ ভাই দেখ]]*, *জবান সম্ভাল কে*, *শ্রীমান শ্রীমতী*, *কভি ইয়ে কভি ওহ* এবং *ফিল্মী চক্কর* অন্যতম। বিচ্ছিন্ন হওয়ার আগে শাম্মী সাত বছর ধরে চলচ্চিত্র প্রযোজক পরিচালক সুলতান আহমেদের সাথে বিবাহ বন্ধনে আবদ্ধ ছিলেন। শাম্মীর ছোট বোন মণি রাবাদী একজন ফ্যাশন ডিজাইনার ছিলেন।
  
## প্রারম্ভিক জীবন
নার্গিস রাবাদী ১৯২৯ সালের ২৪শে এপ্রিল তারিখে তৎকালীন ব্রিটিশ ভারতের বোম্বে প্রেসিডেন্সির বোম্বে (বর্তমানে মহারাষ্ট্রের মুম্বই)-এ জন্মগ্রহণ করেছিলেন। তাঁর পিতা পার্সির অগ্নি মন্দির-এর পুরোহিত ছিলেন এবং যখন রাবাদী প্রায় তিন বছর বয়সী ছিলেন তখন তাঁর বাবা মারা যান। বাবার মৃত্যুর পরে, তাঁর মা অর্থ উপার্জনের জন্য, পার্সী সম্প্রদায়ের দ্বারা আয়োজিত সমস্ত ধর্মীয় অনুষ্ঠানে, খাবার রান্না করতেন। রাবাদীর এক বড় বোন মণি রাবাদী ফ্যাশন ডিজাইনার ছিলেন এবং ১৯৬৭ থেকে ১৯৯৪ সাল পর্যন্ত হিন্দি চলচ্চিত্রে অভিনয়শিল্পীদের পোশাক পরিকল্পক হিসেবে অনেক অভিনয়শিল্পীর সাথে ব্যাপকভাবে কাজ করেছিলেন। তাঁর মায়ের ছোট বোন তাঁর সাথে থাকতেন। তাঁরা ১৯৩০–৪৭ সময়কালে দক্ষিণ মুম্বইয়ের পারেলের টাটা ব্লকে অবস্থান করেছিলেন। তাঁর বোন মাধ্যমিক বিদ্যালয়ের পড়াশোনা শেষ করে জনসন অ্যান্ড জনসন-এ একজন  সেক্রেটারি হিসাবে যোগদান করেছিলেন।

১৯৪২ সালে জনসন অ্যান্ড জনসন ট্যাবলেট তৈরি করত এবং রাবাদী উক্ত কাজের প্যাকিং বিভাগে নিযুক্ত ছিলেন। যেসকল ট্যাবলেট সিল করা হয়নি এবং মেশিন থেকে পড়ে গিয়েছিল, সেই ট্যাবলেটগুলো সংগ্রহ করা তাঁর কাজ ছিল। তাঁকে সেই ট্যাবলেটগুলোকে বড় বোতলে রাখতে হত, যেগুলি রোগীদের বিনামূল্যে বিতরণ করার জন্য হাসপাতালে পাঠানো হতো। এই কাজটি করার জন্য তাঁকে প্রতি মাসে ১০০ টাকা দেওয়া হত।

## মৃত্যু
২০১৮ সালের ৬ই মার্চ তারিখে ৮৮ বছর বয়সে তিনি স্বাভাবিক ভাবেই ঘুমের মধ্যে মারা যান।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০১৮-এ মৃত্যু
বিষয়শ্রেণী:১৯২৯-এ জন্ম
বিষয়শ্রেণী:মুম্বইয়ের পারসি ব্যক্তি
মনজুর রশীদ খান

**মনজুর রশীদ খান** (মেজর জেনারেল অবঃ) বাংলাদেশ সেনাবাহিনীর একজন সাবেক কর্মকর্তা।

## জন্ম ও প্রাথমিক জীবন
মনজুর রশীদ খান ১৯৩৯ সালে বর্তমান গাজীপুর জেলায় জন্মগ্রহণ করেন। তিনি ঢাকা বিশ্ববিদ্যালয়ের স্নাতক।

## কর্মজীবন
মনজুর রশীদ খান ১৮ এপ্রিল ১৯৬৪ সালে পাকিস্তান সেনাবাহিনীতে কমিশন লাভ করে ১৯৬৫ ও ১৯৭১ সালে তৎকালীন পশ্চিম পাকিস্তানের শিয়ালকোট পাকিস্তান-ভারত যুদ্ধে অংশগ্রহণ করেন। ১৯৭১ সাল থেকে মুক্তিযুদ্ধের সময় সহ আড়াই বছর পাকিস্তানে ছিলেন। ১৯৭৩ সালে বাংলাদেশে ফিরে বাংলাদেশ সেনাবাহিনীতে মেজর হিসেবে যোগদান করেন। তিনি বাংলাদেশ রাইফেলস ও সেনা সদর দপ্তর, দুটি আর্টিলারি ও পদাতিক ব্রিগেডের কমান্ডারের দায়িত্ব পালন করেন। ১৯৮৬ সালে তিনি মেজর জেনারেল পদে উন্নীত হয়ে বাংলাদেশ সমরাস্ত্র কারখানার প্রধান হিসেবে দায়িত্ব পালন করেন। প্রথমে রাষ্ট্রপতি জেনারেল এরশাদ এবং পরে অস্থায়ী রাষ্ট্রপতি বিচারপতি সাহাবুদ্দীন আহমদের সামরিক সচিব হিসেবে ছিলেন তিনি। ১৯৯০ সালে এরশাদ বিরোধী গণঅভ্যুত্থানে শান্তিপূর্ণভাবে ক্ষমতা হস্তান্তরে ভূমিকা রাখেন তিনি। ১৯৯৫ সালে তিনি অবসর গ্রহণ করেন।

## গ্রন্থ
মেজর জেনারেল (অব.) মনজুর রশীদ খান বিভিন্ন বিষয়ে গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:

* এরশাদের পতন ও সাহাবুদ্দীনের অস্থায়ী শাসন
* আমার সৈনিক জীবন পাকিস্তান থেকে বাংলাদেশ 
* Fall of Ershad and Rule of Shahabuddin

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম
বিষয়শ্রেণী:গাজীপুর জেলার ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী পুরুষ লেখক
প্রতুলচন্দ্র গাঙ্গুলী

**প্রতুলচন্দ্র গাঙ্গুলী** (জন্ম ১৬ এপ্রিল ১৮৯৪ - মৃত্যু ৫ জুলাই ১৯৫৭) ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন বিশিষ্ট বিপ্লবী ছিলেন।

## প্রাথমিক জীবন
নারায়ণগঞ্জের চাঁদপুরের নিকটবর্তী চালতাবাড়ি গ্রামে প্রতুলচন্দ্র গাঙ্গুলী মাতুলালয়ে জন্মগ্রহণ করেন। ছাত্র জীবনে নারায়ণগঞ্জ শাখায় অনুশীলন সমিতিতে বিপ্লবীজীবন  শুরু করেন। নিষ্ঠা এবং কর্ম তৎপরতার জোরে নেতারূপে সুপ্রতিষ্ঠিত হন। ১৯০৮-০৯ সালে বিপ্লবী প্রয়াসকে ব্যাপক করবার জন্য তিনি গৃহত্যাগ করেন।

## বিপ্লবী কর্মজীবন
ঢাকা শাখার অনুশীলন সমিতির প্রধান সংগঠক পুলিন বিহারি দাসকে গ্রেপ্তারের পর প্রতুলচন্দ্র গাঙ্গুলী এবং ত্রৈলোক্যনাথ চক্রবর্তী অনুশীলন সমিতির দায়িত্ব গ্রহণ করেন এবং সমিতি পুনর্গঠিত করেন। ১৯১৪ সালে বরিশাল ষড়যন্ত্র মামলায় তাঁর বিচার হয় এবং তাঁকে দশ বছর দ্বীপান্তর কারাদন্ডে দণ্ডিত করা হয়েছিল, যদিও এর আগে তাকে মুক্তি দেওয়া হয়েছিল এবং ১৯২৪ সালে পুনরায় গ্রেপ্তার হন। প্রতুল ঢাকা জেলা কংগ্রেস কমিটি, বেঙ্গল কংগ্রেস কমিটি এবং অল ইন্ডিয়া কংগ্রেস কমিটির সভাপতি হন। ১৯২৯ সালে ঢাকা শহর থেকে বেঙ্গল বিধানসভায় নির্বাচিত হন। ১৯৩০ সালে রাজশাহীতে বেঙ্গল প্রাদেশিক কংগ্রেস সন্মলনে সভাপতিত্ব করেন এবং পুনরায় গ্রেপ্তার হয়ে বিনাবিচারে ১৯৩৮ সাল পর্যন্ত আটক থাকেন। ১৯৩৯ সালে পূর্ববঙ্গ মিউনিসিপ্যাল নির্বাচন কেন্দ্র থেকে এম.এল.এ নির্বাচিত হন। সুভাষচন্দ্র বসুর সঙ্গে জেলে অনশন করে স্বাস্থ্য ভঙ্গ হওয়ায় সুভাষচন্দ্র বসুর সঙ্গে মুক্তি পান। এরপর সুভাষচন্দ্রের অন্তধ্যানের সঙ্গে সঙ্গে পুনরায় গ্রেপ্তার হয়ে ১৯৪৬ সাল পর্যন্ত বিভিন্ন জেলে আটক থাকেন। ১৯৪৭ সালে দেশভাগের পর তিনি কলকাতায় বসবাস করেন এবং ১৯৫৭ সালে তাঁর মৃত্যু হয়।

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:অনুশীলন সমিতি
বিষয়শ্রেণী:নারায়ণগঞ্জ জেলা
বিষয়শ্রেণী:বাঙালি হিন্দু
বিষয়শ্রেণী:১৮৮৪-এ জন্ম
শমিতা শেট্টি

**শমিতা শেট্টি** (জন্ম: ২রা ফেব্রুয়ারি ১৯৭৯) হলেন একজন ভারতীয় বলিউড অভিনেত্রী এবং অভ্যন্তর নকশাকারী (ইন্টিরিয়র ডিজাইনার)। তিনি ২০০০ সালে মুক্তিপ্রাপ্ত জনপ্রিয় চলচ্চিত্র *[[মোহব্বতেঁ]]* তে অভিনয়ের মধ্য দিয়ে চলচ্চিত্র জগতে অভিষেক করেছিলেন। এই চলচ্চিত্রে ঈশিকার চরিত্রে অভিনয়ের জন্য তিনি "বছরের সেরা অভিষেক" বিভাগে আন্তর্জাতিক ভারতীয় চলচ্চিত্র অ্যাকাডেমি পুরস্কার জয় করেছিলেন। তিনি ২০০৯ সালে কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৩য় আসরে একজন প্রতিযোগী হিসেবে অংশগ্রহণ করেছিলেন প্রতিযোগী ছিলেন; যেখানে তিনি ১০ম স্থান অধিকার করেছিলেন। পরবর্তীতে ২০১৫ সালে তিনি একই নৃত্য বিষয়ক অনুষ্ঠান *[[ঝলক দিখলা য]]*-এর ৮ম আসরে অংশগ্রহণ করেছিলেন; যেখানে তিনি ৩য় স্থান অধিকার করেছিলেন। অতঃপর ২০১৯ সালে তিনি *[[ফিয়ার ফ্যাক্টর: খতরোঁ কে খিলাড়ি]]*-এর ৯ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৪র্থ স্থান অধিকার করেছিলেন।**

## প্রারম্ভিক জীবন
শমিতা শেট্টি ১৯৭৯ সালের ২রা ফেব্রুয়ারি তারিখে ভারতের ম্যাঙ্গালোরে তুলু বন্ত পরিবারে জন্মগ্রহণ করেছিলেন। তার বাবা সুরেন্দ্র এবং মা সুনন্দা ওষুধ শিল্পে ট্যাম্পার-নিরোধক জলের ঢাকা প্রস্তুতকারক। তিনি বলিউড অভিনেত্রী শিল্পা শেট্টির ছোট বোন।

সিডেনহ্যাম কলেজ থেকে বাণিজ্য বিভাগে স্নাতক শেষ করে শমিতা মুম্বইয়েরএসএনডিটি কলেজ ফ্যাশন ডিজাইনিং বিষয়ে ডিপ্লোমা করেছেন। এর পরে, তিনি জনপ্রিয় ফ্যাশন ডিজাইনার মনীষ মালহোত্রার সাথে ইন্টার্নশিপ শুরু করেছিলেন, তবে মনীষ তার মধ্যে একটি স্ফুলিঙ্গ দেখে তাঁকে অভিনয় জীবনের জন্য প্রস্তুত থাকার পরামর্শ দিয়েছিলেন। ২০১১ সালে শমিতা 'অভ্যন্তর নকশা' বিষয়কে তার পেশা করার সিদ্ধান্ত নিয়েছিলেন এবং তার প্রথম একক প্রকল্প হাতে নিয়ে রয়্যালটির অভ্যন্তরে (যেটি মুম্বইয়ের একটি ক্লাব) নকশা করেছিলেন। পরে, এই পেশার প্রতি তার ভালবাসা তাঁকে লন্ডনের সেন্ট্রাল সেন্ট মার্টিনস এবং ইনচাল্ড স্কুল অফ ডিজাইন থেকে ডিপ্লোমা করতে অনুপ্রাণিত করেছিল।

## পেশা
শমিতা শেট্টি আদিত্য চোপড়া দ্বারা পরিচালিত যশ রাজ ফিল্মসের চলচ্চিত্র *[[মোহব্বতেঁ]]*-তে অভিনয় করার মাধ্যমে ২০০০ সালে চলচ্চিত্র জগতে প্রবেশ করেছিলেন। এই চলচ্চিত্রে তার অভিনীত ঈশিকা চরিত্রটি তাঁকে ২০০১ সালে অনুষ্ঠিত আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠানে "বছরের সেরা অভিষেক" বিভাগে পুরস্কার পেতে সহায়তা করেছিল।

## বিজ্ঞাপন
শমিতা এক বছরের জন্য শিল্পা শেট্টির সাথে প্যান্টিনের বিজ্ঞাপনে উপস্থিত হয়েছিলেন। বছরের পর বছর ধরে, তিনি আলডো, আউডি, আইআইজেএএস জুয়েলারী প্রদর্শনী এর মতো টেলিভিশন বিজ্ঞাপনে কাজ করেছেন।

## আরও দেখুন
* ভারতীয় চলচ্চিত্র অভিনেত্রীদের তালিকা 
* বলিউড অভিনেত্রীদের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:ভারতীয় নারী নকশাকার
বিষয়শ্রেণী:তুলু ব্যক্তি
বিষয়শ্রেণী:২১শ শতাব্দীর ভারতীয় নকশাকার
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় নকশাকার
বিষয়শ্রেণী:ভারতীয় নারী শিল্পী